Friends Will Be Friends

«Friends Will Be Friends» er ein song framført av Queen og skriven av Freddie Mercury og John Deacon, frå albumet A Kind of Magic i 1986. Han var den 30. singelen som vart gjeven ut i Storbritannia då han kom den 9. juni 1986. Singelen nådde 14. plassen i Storbritannia.

«Friends Will Be Friends» vart framført på konsertane under The Magic-turneen. Songen var den første og einaste som vart sungen på slutten av konsertane mellom «We Will Rock You» og «We Are the Champions» sidan News of the World-turneen i 1977.

Songen finst på fleire samlealbum av Queen, som Greatest Hits II, Greatest Flix II og Greatest Video Hits II.

Musikalsk arrangement
Songen er spelt inn i G-dur, og er dominert av den melodiske gitaren til Brian May. Ein variasjon av dette finst på konsertalbumet Live At Wembley '86, der songen vert spelt i F-dur. Songen skil seg frå mange andre Queen-singlar ved at han ikkje har eit mellomspel eller gitarsolo.

Musikkvideo
Videoen vart regissert av DoRo og filma JVC Studios i Wembley i mai 1986 der bandet spelar føre fansen. Frontmannen Freddie Mercury tar ein high five med publikum og mot slutten av videoen forsvinn musikken medan publikum fortset å syngje.

 Medverkande 
Freddie Mercury - solo- og korvokal, piano, synthesiser, sampler  
Brian May - elektrisk gitar, korvokal
Roger Taylor - trommer, korvokal
John Deacon - bassgitar, rytmegitar
Spike Edney - klaverinstrument

Lister
Liste (1986)PlasseringNederlandDutchcharts.nl16Den tyske singellistaMusiconline.de20Irish Singles ChartIrishcharts.ie4New Zealand50Den sveitsiske singellistaSwisscharts.com19UK Singles ChartChartstats.com14

Kjelder

Denne artikkelen bygger på «Friends Will Be Friends» frå ,  den 24. juli 2016. 
 oppgav desse kjeldene:

Bakgrunnsstoff
 Offisielle YouTube-videoar: musikkvideo, musikkvideo (VEVO)
 Tekst på den offisielle nettsida til Queen

Kategori:Queen-songar
Kategori:Singlar frå 1986
Kategori:Rockeballadar
Kategori:Songar skrivne av Freddie Mercury
Kategori:Songar skrivne av John Deacon
Kategori:Songar produserte av Reinhold Mack
Kategori:EMI Records-singlar
Kategori:Capitol Records-singlar
Kategori:Hollywood Records-singlar